Diari Oficial de la Generalitat Valenciana


Sumari del DOGV 6677, del 23-12-2011 (2011/12630)

RESOLUCIÓ de 12 de desembre de 2011, de la Conselleria d'Hisenda i Administració Pública, per la qual s'accepta la cessió gratuïta de les parcel·les de propietat municipal de 299,76 m², situada al carrer Teixidors, i de 297,50 m², situada al carrer En Sendra, realitzada per l'Ajuntament de València a favor de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6677

Data del DOGV
:   23-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12303


Data del document
:   12-12-2011

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 12 de desembre de 2011, de la Conselleria d'Hisenda i Administració Pública, per la qual s'accepta la cessió gratuïta de les parcel·les de propietat municipal de 299,76 m², situada al carrer Teixidors, i de 297,50 m², situada al carrer En Sendra, realitzada per l'Ajuntament de València a favor de la Generalitat. [2011/12531]  
Amb data 5 d'abril de 2007 es va subscriure entre l'Ajuntament de València i la Generalitat un conveni per a la regularització patrimonial de diversos immobles a la ciutat de València, entre els quals es reflectia, en la clàusula A, la regularització de les Unitats 2RA-2RB i 2RC del Pla Especial de Protecció i Reforma Interior del Barri de Velluters (Àrea CHP-145).  
La Generalitat va sol·licitar que en aplicació del que establia la clàusula A del conveni esmentat, i a fi de regularitzar el complex immobiliari educatiu situat al barri de Velluters, l'ajuntament cedura els trams corresponents als carrers Teixidors i En Sendra, compresos entre el carrer Lope de Rueda i el carrer Villena (Unitats 2RA, 2RB i 2RC del Pla Especial de Protecció del Barri de Velluters), que com a conseqüència de la Modificació del PEPRI del Barri de Velluters, aprovada definitivament per Resolució del conseller de Medi Ambient, Aigua, Urbanisme i Habitatge de 14 de desembre de 2010, han passat a qualificar-se com equipament dotacional públic d'ús educatiu i cultural, esta modificació va suposar la desafectació de part del subsòl de domini públic, en l'illa de referència, per a la seua consideració com a bé patrimonial.  
  
L'Ajuntament de València, en acord de la Junta de Govern Local realitzada el dia 4 de novembre de 2011, modificat per uns altres de data 18 de novembre de 2011, va aprovar la cessió gratuïta a la Generalitat de les parcel·les de propietat municipal de 299,76 m², situada al carrer Teixidors, i de 297,50 m², situada al carrer En Sendra.   
La cessió es realitza amb la finalitat de destinar les parcel·les a regularitzar el complex immobiliari educatiu situat al barri de Velluters de conformitat amb la Resolució del conseller de Medi Ambient, Aigua, Urbanisme i Habitatge de 14 de desembre de 2010.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onze de la llei esmentada que regula la mutació demanial, pel que fa a la part de l'immoble qualificat com domini públic equipament dotacional públic d'ús educatiu i cultural.  
Segons el dit article 37 "Les administracions territorials de la comunitat podran afectar béns i drets demanials a un ús o servici públic competència de la Generalitat i transmetre-li la seua titularitat quan resulten necessàries per al compliment dels seus fins. L'administració adquirent mantindrà la titularitat del bé mentre continue afectat l'ús o servici públic que motivà la mutació i, per tant, conserva el seu caràcter demanial. Si el bé o dret no fóra destinat a l'ús o servici públic o deixara de destinar-se posteriorment, revertirà a l'administració transmetent, i s'integrarà en un patrimoni amb totes les seues pertinences i accessions".  
L'article 44 de la Llei 14/2003, de 10 d'abril, de Patrimoni de la Generalitat, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que "2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa". En conseqüència, una vegada perfeccionada la cessió i acceptació, l'immoble queda automàticament afecte el servici públic educatiu i adscrit a la Conselleria d'Educació, Formació i Ocupació, a la qual correspon la seua administració, defensa i conservació.  
  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de València de les parcel·les següents de la seua propietat:  
1. Parcel·la de 299,76 m² de superfície situada al carrer Teixidors, entre els carrers Lope de Rueda i carrer Villena, que confronta: nord, parcel·les edificables que donen al carrer Murillo; sud, plaça Viriat i parcel·la edificable que dóna al carrer Lope de Rueda; est, carrer Villena, i oest, carrer Lope de Rueda.  
Consta inscrita en el Registre de la Propietat de València 3 al tom 2109, llibre 270 de la Secció de Sant Vicent, foli 201, finca 12834, inscripció 1a.   
  
Referència cadastral: 6448440GB7878W6080SE  
2. Parcel·la de 297,50 m² de superfície situada al carrer En Sendra, entre els carrers Lope de Rueda i carrer Villena, que confronta: nord, plaça Viriat; sud, parcel·la edificable que dóna al carrer Pintor Domingo; est, carrer Villena, i oest, carrer Lope de Rueda.  
Consta inscrita en el Registre de la Propietat de València 3 al tom 2109, llibre 270 de la Secció de Sant Vicent, foli 203, finca 12760, inscripció 1a.   
  
Referència cadastral: 0163080HJ7597T1158MM.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de València, s'efectua amb la condició de destinar les parcel·les a regularitzar el complex immobiliari educatiu situat al barri de Velluters. La part de les parcel·les que segons el planejament urbanístic municipal estan qualificades com dotacional públic d'ús educatiu i cultural (sòl, vol i part del subsòl) s'hauran de mantindre afectades el servici públic que motivà la cessió conservant el seu caràcter demanial, i en el cas que deixen de destinar-se al fi que motivà la cessió, revertiran a l'ajuntament i s'integraran en el seu patrimoni amb totes les seues pertinences i accessions. La resta del subsòl de les parcel·les de naturalesa patrimonial es destinarà al fi previst en el planejament, aparcament privat per a residents, sense que en cap cas s'aplique la reversió prevista.  
  
  
Tercer  
La part de l'immoble acceptat qualificat com dotacional públic d'ús educatiu i cultural (sòl, vol i part del subsòl), s'haurà d'incorporar a l'Inventari General de Béns i Drets de la Generalitat en concepte de bé de domini públic afecte el servici educatiu i adscrit a la Conselleria d'Educació, Formació i Ocupació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
La resta del subsòl que comprén la parcel·la de naturalesa patrimonial es destinarà al fi previst en el planejament, aparcament privat per a residents.  
  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat..  
  
València, 12 de desembre de 2011.- El conseller d'Hisenda i Administració Pública: José Manuel Vela Bargues.